La Junta Local del Càncer de Paterna aconsegueix el seu rècord de recaptació amb més de 58.000 euros anuals
13/05/2019

# La Junta Local del Càncer de Paterna aconsegueix el seu rècord de recaptació amb més de 58.000 euros anuals

[![La Junta Local del Càncer de Paterna aconsegueix el seu rècord de recaptació amb més de 58.000 euros anuals](/images/noticias/2019/05/gala-cancer-gr.jpg)](/images/noticias/2019/05/gala-cancer-gr.jpg)

13.05.2019

El divendres es va celebrar una Gala Benèfica en el Gran Teatre amenitzada amb un musical interpretat pels infantils i juvenils del Grup d'Interpretació de la Falla Dos de Mayo

La Junta Local del Càncer de Paterna va celebrar divendres passat una gala benèfica amenitzada amb un musical en el qual van actuar infantils i juvenils del Grup d'Interpretació de la falla Dos de Mayo.  
  
L'acte es va celebrar en el Gran Teatre i va comptar amb la presència de l'alcalde de la localitat, Juan Antonio Sagredo, la regidora de Cultura, Paqui Periche juntament amb membres de la corporació municipal.  
  
Durant la gala, la presidenta de la Junta Local del Càncer de Paterna, Pilar Martínez, va aprofitar per a donar a conéixer la recaptació de l'associació en l'últim any, que s'ha incrementat en més de 42.000 euros aconseguint els 58.499,55 euros.  
  
Uns diners, que tal com va explicar la presidenta “es destinarà a la investigació de la malaltia i a programes d'atenció social i psicològica a pacients i familiars”.  
  
Per part seua, l'Alcalde va voler posar en valor el treball de la Junta reconeixent “l'esforç i implicació dels seus membres i de tota la societat paternera amb aquesta causa”.  
  
Durant tot l'any la Junta Local del Càncer organitza diferents esdeveniments per a recaptar fons, com la gala o el sopar benèfic a més del seu tradicional acapte que se celebrarà a la fi de mes en els diferents barris del municipi.